“Bavariya”, “Atletiko”, “Liverpul” va “Napoli” Audi Cup—2017 turnirida ishtirok etadi

Har yili o‘tkaziladigan Audi Cup—2017 turniri 1—2-avgust kunlari bo‘lib o‘tadi.

Musobaqa mezboni hisoblangan Myunxenning “Bavariya” klubi unga Angliya, Ispaniya va Italiyaning ko‘zga ko‘ringan jamoalarini taklif qildi. Bular: “Liverpul”, “Atletiko” hamda “Napoli”.
Qiziq tomoni, “Bavariya”ning o‘zini inobatga olmasa, qolgan klublar o‘z chempionatida chempionlikni qo‘lga kirita olmagan. Yurgen Klopp boshchilik qilayotgan “mersisayd” klubi APLni kuchli to‘rtlikda yakunlagan bo‘lsa, “Napoli” A seriyada, “Atletiko” esa La ligada uchinchi bo‘lishga erishdi.
Audi Cup—2017 musobaqasi yarim final bellashuvlaridan start oladi. Unga hozircha qur’a tashlanganicha yo‘q. Birinchi uchrashuvda g‘olib chiqqan klublar finalda to‘p suradi.